આખરે તે ઘડી આવી જ ગઇ જેની સોનિયા ગાંધી અને કોંગ્રેસને લાંબા સમયથી રાહ હતી. આજે કોંગ્રેસના અધ્યક્ષ પદ માટે રાહુલ ગાંધીએ નામાંકન ભર્યું હતું. આ માટે ભૂતપૂર્વ વડાપ્રધાન મનમોહન સિંહ રાહુલ ગાંધીના નિવાસ સ્થાને પહોંચ્યા હતા. અને રાહુલ, સોનિયા અને મનમોહનની સાથે ઘરેથી નામાંકન ભરવા માટે નીકળ્યા હતા. પાર્ટીના કેન્દ્રીય ચૂંટણી અધ્યક્ષ મુલ્લાપલ્લી રામચંદ્રના જણાવ્યા મુજબ અન્ય કોઇ પણ ઉમેદવારે હજી સુધી આ પક્ષ માટે અરજી નથી દાખલ કરી. અને ચૂંટણીમાં રાહુલ ગાંધી જ એક માત્ર ઉમેદવાર છે.